ai4bharat/Pralekha huggingface dataset:
وزارت دفاع
بھارت اور روس کی مسلح افواج کے دوسرے دور کی سہ خدماتی مشترکہ فوجی مشق
نئی دلّی، 16 دسمبر /بھارت اور روس کی مسلح افواج کے دوسرے دور کی سہ خدماتی فوجی مشق  اندرا۔ 2019 بہ یک وقت پونے اور گوالیار میں 10-20 دسمبر 2019 منعقد ہو گی۔
مشق کے دوران بھارتی فضائیہ مخصوص اور مشترکہ مشن مشقوں کا اہتمام کر رہی ہے۔ اس فوجی مشق میں روسی فیڈریشن ایئر فورس  بھارتی فضائیہ کے ساتھ حصہ لے رہی ہے۔
اس مشق کا مقصد اقوام متحدہ کے تحت کسی تیسرے ملک کی درخواست پر دہشت گردی کا خاتمہ کر نے کے لئے منصوبہ بندی اور فضائی آپریشنوں کا اہتمام کرنے کے لئے ایک مشترکہ ٹاسک فورسک قائم کرنا ہے۔تاہم، بھارتی فضائیہ اور آر ایف اے ایف کی مشترکہ مشقوں کا مقصد تجربات میں اضافہ اور ایک دوسرے کی تربیتی اقدار سے زیادہ سے زیادہ مستفید ہونا ہے۔
بھارت اور روس کے درمیان اندرا مشقیں ابتداء میں باہمی بواحد سروس مشق کے طور پر 2003 سے با قاعدہ منعقد کی جا رہی ہیں۔ اولیں مشترکہ سہ خدماتی فوجی مشق اکتوبر، 2017 میں ایسٹرن ملٹری ڈسٹرکٹ روس میں منعقد کی گئی تھی۔ رواں سال اس مشق میں بھارتی فضائیہ کے سو۔ 30 ایم کے آئی، جیگوار، ایم آئی۔ 17 ہیلی کاپٹر، ایئر بورن وارننگ اور کنٹرول سسٹم ایئر کرافٹ اور انڈین ایئر فورس کے گروڑ س حصہ لے رہے ہیں۔
سہ خدماتی فوجی مشق اندرا۔ 2019 سے دونوں ملکوں کی مسلح افواج میں باہمی اعتماد مستحکم ہو گا اور ایک دوسرے کے ساتھ بہترین پریکٹس کی شراکت داری مستحکم ہو گی۔ یہ فوجی مشق بھارت اور روس دوستی کے طویل عہد نامے کا مظہر ہے۔
۔۔۔۔۔۔
U.5884
م۔ ر۔ر۔
(Visitor Counter : 65
صحت اور خاندانی بہبود کی وزارت
آیوشمان بھارت بلاک سطح کے صحت میلوں میں 22اپریل کو 4 لاکھ 53 ہزار سے زیادہ افراد نے شرکت کی،پانچویں دن ملک بھر میں 496 بلاکوں میں صحت میلوں کا انعقاد کیا گیا
59000 سے زیادہ آبھا صحت شناختی کارڈ بنائے گئے،17000 پی ایم جے ا ے وائی گولڈن کارڈ جاری کیے گئے، 28000 ٹیلی مشاورت اور 12000 تب دق کی جانچ کی گئی
صحت اور خاندانی بہبود کی وزارت ریاستوں اور مرکز کے زیر انتظام علاقوں کے اشتراک سے 16 اپریل سے 22 اپریل 2022 تک آزادی کا امرت مہوتسو کے تحت آیوشمان بھارت صحت اور ویلنیس مراکز کی چوتھی سالگرہ منارہا ہے۔ اس موقع پر پورے ملک میں نہایت جوش وخروش کے ساتھ تقریبات کا انعقاد کیا جارہا ہے۔ اس موقع پر مرکزی وزیر صحت ، ریاستوں/ مرکز کے زیر انتظام علاقوں کے وزرائے صحت، اراکین پارلیمنٹ اور اراکین اسمبلی، مرکزی وزیر صحت کے اعلیٰ افسران ، ریاستوں/ مرکز کے زیر انتظام علاقوں کے چیف صحت سکریٹری/ صحت سکریٹری ، ریاستوں کے محکمہ صحت کے اعلیٰ افسران، مندوبین اور مقامی معززین نے اے بی- ایچ ڈبلیو سی کا دورہ کرتے ہوئے سستی اور آسان صحت دیکھ بھال فراہم کرنے میں اے بی- ایچ ڈبلیو سی کی اہمیت کے تئیں عوام کو بیدار کرنے کاکام کیا۔
18سے 22 اپریل 2022 تک ملک بھر کے ریاستوں/ مرکز کے زیر انتظام علاقوں کے ہرایک ضلع کے کم سے کم ایک بلاک میں ایک لاکھ سے زیادہ اے بی- ایچ ڈبلیو سی میں بلاک سطح کے صحت میلے کا انعقاد کیا گیا۔ ہر ایک بلاک سطح کے میلے کا انعقاد یک روزہ ہوگا اور اس کے تحت ریاست/ مرکز کے زیر انتظام علاقوں کے ہر ایک بلاک کا احاطہ کیا جائیگا۔
صحت میلے کے پانچویں دن ملک بھر میں 4 لاکھ 53 ہزار سے زیادہ لوگوں نے حصہ لیا اور لگ بھگ 496 بلاکوں نے ان صحت میلوں کا انعقاد کیا۔ اس کے علاوہ 59000 سے زیادہ آبھا صحت شناختی کارڈ بنائے گئے اور 17000 پی ایم جے اے وائی گولڈن کارڈ جاری کیے گئے، ساتھ ہی ذہنی تناؤ، ذیابیطس اور تپ دق کیلئے ہزاروں لوگوں کی جانچ کی گئی۔
16اپریل 2022 کو آیوشمان بھارت-ہیلتھ اینڈ ویلنیس سینٹر  میں ایک دن میں ای۔سنجیونی پلیٹ فارم کے توسط سے ریکارڈ 3لاکھ ٹیلی مشاورت کا اہتمام کیا گیا۔ یہ ایک ہی دن میں اے بی- ایچ ڈبلیو سی پر ہونے والا اب تک کا سب سے زیادہ ٹیلی مشاورت رہی ہے اور اس نے یومیہ 1.8 لاکھ ٹیلی مشاورت کے اپنے سابقہ ریکارڈ کو پار کرلیا ہے۔ 22اپریل 2022 کو پورے ملک میں 28 ہزار سے زیادہ ٹیلی مشاورت کیے گئے۔
مورخہ 22اپریل 2022 کی تاریخ کے مطابق ریاست وار بلاک صحت میلے کی رپورٹ اس طرح ہے:
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 78
شہری ہوابازی کی وزارت
شہری ہوا بازی کے وزیر جناب جیوترادتیہ سندھیا نے بھونیشور اور رورکیلا کے درمیان روزانہ کی پرواز کا افتتاح کیا
یہ پرواز 7 جنوری 2023 سے شروع ہو رہی ہے اور ہفتے میں ساتوں دن چلائی جائے گی
یہ آنے والے ہاکی ورلڈ کپ کے دوران بھونیشور اور رورکیلا کے درمیان ایک اہم لنک کے طور پر کام کرے گی
شہری ہوابازی کے وزیر جناب جیوتیرادتیہ سندھیا نے شہری ہوابازی کی وزارت کے وزیر مملکت جنرل ڈاکٹر وجے کمار سنگھ  کے ساتھ آج شہری ہوابازی کی وزارت، حکومت ہند کی آر سی ایس اڑان اسکیم کے تحت بھونیشور اور رورکیلا کے درمیان ایک یومیہ پرواز کا افتتاح کیا۔
اس نئے روٹ پرپرواز چلائے جانے سے علاقائی کنکٹی وٹی میں اضافہ ہوگا اور اس سے ان شہروں کے درمیان تجارت، کامرس اور سیاحت کو فروغ ملے گا۔ یہ پرواز درج ذیل شیڈول کے مطابق 7 جنوری 2023 سے ہفتے میں ساتوں دن چلائی جائے گی۔
|
|
کہاں سے
|
|
کہاں تک
|
|
روانگی
|
|
آمد
|
|
فریکوینسی
|
|
بھونیشور
|
|
روورکیلا
|
|
1455
|
|
1550
|
|
روازانہ
|
|
روورکیلا
|
|
بھونیشور
|
|
1615
|
|
1710
|
|
روازانہ
اپنے افتتاحی خطاب میں شہری ہوابازی کے وزیر جناب جیوترادتیہ سندھیا نے دونوں شہروں کے باشندوں کو مبارکباد دی اور کہا کہ وزیر اعظم نریندر مودی کی قیادت میں گزشتہ آٹھ سالوں میں ہندوستانی شہری ہوابازی میں بے مثال ترقی ہوئی ہے۔ 2014 تک ملک میں صرف 74 ہوائی اڈے تھے، آج ہیلی پورٹ اور واٹر ایروڈرومز سمیت یہ تعداد بڑھ کر 148 ہو گئی ہے جو آٹھ سالوں میں 100 فیصد اضافہ ہے۔
وزیر موصوف نے مزید کہا کہ عالمی وباسے پہلے ایک ریکارڈ قائم کیا گیا تھا کہ ایک ہی دن میں چار لاکھ 20 ہزار مسافروں نے سفر کیا۔ اب وہ ریکارڈ ٹوٹ گیا ہے اور ایک ہی دن میں چار لاکھ پچاس ہزار مسافر سفر کرتے ہیں۔ دسمبر 2022 میں، مہینے کے ہر دن چار لاکھ سے زیادہ مسافروں نے سفر کیا۔
اوڈیشہ کے ان شہروں میں منعقد ہونے والے آئندہ ہاکی ورلڈ کپ کے تناظر میں وزیر موصوف نے کہا کہ پہلے کالنگا اسٹیڈیم بھونیشور سے برسا منڈا ہاکی اسٹیڈیم رورکیلا کے درمیان سفر کا وقت نو گھنٹے ہوتا تھا جو اب گھٹ کر پرواز کے ذریعے ایک گھنٹہ دس منٹ رہ جائے گا۔
شہری ہوا بازی کی وزارت کے وزیر مملکت ، جنرل ڈاکٹر وجے کمار سنگھ  نے شہروں کے باشندوں کو مبارکباد دی اور کہا کہ وزیر اعظم نریندر مودی کی قیادت میں شہری ہوا بازی میں نمایاں ترقی ہوئی ہے۔ یہ نئی کنکٹی وٹی خطے کی ترقی میں اہم رول ادا کرے گی۔
افتتاح کے موقع پر تعلیم اور ہنرمندی کی ترقی اور صنعت کاری کے وزیر جناب دھرمیندر پردھان، لوک سبھا کی رکن پرلیمنٹ محترمہ اپراجیتا سارنگی، لوک سبھا کے رکن پارلیمنٹ جناب جوال اورام، حکومت اوڈیشہ کی وزیر مھترمہ تکمی ساہو، حکومت اڈیشہ کے وزیر جناب اشوک چندر پانڈا، بھی موجود تھے۔ ان کے علاوہ شہری ہوابازی کی وزارت کے سکریٹری جناب راجیو بنسل، اے اے آئی کے چیئرمین جناب سنجیو کمار، شہری ہوابازی کی وزارت کے سکریٹری جناب اسنگبا چوبا اے او، جے ایس، اے آئی اے ایچ ایل کےسی ایم ڈی جناب وکرم دیو دت اور الائنس ایئر کے سی ای او جناب ونیت سود بھی اس موقع پر موجود تھے۔
۔۔۔۔۔۔۔۔۔۔۔
ش ح۔ا گ۔ن ا۔
U-216
(Visitor Counter : 79
زراعت اور کاشتکاروں کی فلاح و بہبود کی وزارت
فارمر پروڈیوسر آرگنائزیشنز  کے لیے فنڈنگ
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریر جواب میں بتایا کہ نظرثانی شدہ تخمینہ  مرحلے پر اضافی فنڈ کی ضرورت پر غور کیا جاتا ہے، اس مرحلے پر اس کی بنیاد اخراجات کی پیش رفت اور ذمہ داریاں، زیر التواء تجاویز وغیرہ ہیں ۔
10,000 فارمر پروڈیوسر آرگنائزیشنز  کی تشکیل اور فروغ کے لیے مرکزی شعبہ جاتی اسکیم 10,000 نئے ایف پی اوز کی تشکیل اور فروغ کے لیے کل تخمینہ جاتی بجٹ 6865 کروڑ روپے ہے۔
ایف پی اوز کی تشکیل اور فروغ عمل درآمد کرنے والی ایجنسیوں  کے ذریعے کیا جانا ہے، جو مزید کلسٹر بیسڈ بزنس آرگنائزیشنز  کو شامل کرتے ہیں تاکہ ایف پی اوز کو 05 سال کی مدت کے لیے پیشہ ورانہ ہینڈ ہولڈنگ سپورٹ فراہم کریں جس میں متعلقہ ایف پی اوز کے لئے کاروباری منصوبے کی تیاری اور اس پر عمل درآمد بھی شامل ہےتاکہ پائیدار بنیادوں پر بہتر مارکیٹنگ اور مارکیٹ روابط کو یقینی بنایا جا سکے ۔
مذکورہ مرکزی شعبہ جاتی اسکیم کے تحت، عمل درآمد کرنے والی ایجنسیوں  کو کل 4965 ایف پی او پروڈکشن کلسٹرز مختص کیے گئے ہیں، جن میں سے ملک میں کل 2315 ایف پی اوز رجسٹر کیے گئے ہیں۔
اب تک مجموعی طور پر کل 410 کروڑ روپے اس اسکیم کے تحت متعلقہ نافذ کرنے والی ایجنسیوں کے لئے جاری کئے گئے ہیں تاکہ ایف پی اوز کو تشکیل اور فروغ دیا جا سکے اس میں یہ بھی شامل ہیں :-
- 14.05 کروڑ روپے 352 ایف پی اوز کو مماثل ایکویٹی گرانٹ کے لیے منتقل کیے گئے، جس کی ضرورت ایف پی اوز کی مالی بنیاد کو مضبوط کرنے اور ان کے پراجیکٹس اور کاروباری ترقی کے لیے ورکنگ کیپیٹل کی ضروریات کے لیے مالیاتی اداروں سے کریڈٹ حاصل کرنے میں مدد کرنے کے لیے ہے۔
- 108.82 کروڑ روپے ایف پی او مینجمنٹ لاگت کے طور پر متعلقہ نافذ کرنے والی ایجنسیوں کو منتقل کر دیے گئے ہیں تاکہ انہیں متعلقہ ایف پی او کو آگے منتقل کیا جا سکے یہ انہیں پائیدار اور اقتصادی طور پر قابل عمل بنانے کے لیے مالی مدد فراہم کرے گا۔
مزید یہ کہ، ایف پی اوز کی کریڈٹ کے لیے رسائی کو یقینی بنانے کے لیے نابارڈ کے ساتھ ایک وقف شدہ کریڈٹ گارنٹی فنڈ  بنایا گیا ہے۔
زراعت اور کاشتکاروں کی فلاح و بہبود کی وزارت
پی ایم کسان مان دھن یوجنا کے تحت اندراج
نئی دہلی، 14 مارچ 2020 / زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ حکومت نے چھوٹے اور پسماندہ کسانوں کے ان کے بڑھاپے میں جب ان کے پاس روزی روٹی کا کوئی ذریعہ نہ ہواور اپنے اخراجات چلانے کے لیے ان کےپاس معمولی یا کوئی بچت نہ ہو، اس وقت انہیں سوشل سکیورٹی فراہم کرنے کے پیش نظر حکومت نے 12 ستمبر 2019 کو پردھان منتری کسان مان دھن یوجنا  کا آغاز کیا۔ اس اسکیم کے تحت 60 سال کی عمر کا ہو جانے پر چند معیارات کو پورا کرنے پر چھوٹے اور پسماندہ کسانوں کو کم سے کم تین ہزار روپے کی مقررہ پنشن فراہم کرائی جاتی ہے۔18 سے 40 سال تک کی عمر کے چھوٹے اور پسماندہ کسان اس اسکیم میں شامل ہو سکتے ہیں۔ اندراج کے لیے اہل کسان کو اپنے نزدیکی کامن سروس سینٹر  یا ریاست / مرکز کے زیر انتظام خطے کے ذریعے نامزد نوڈل آفیسر  کے پاس پہنچنا ہوگا۔ کسان اسکیم کے ویب پورٹل www.pmkmy.gov.in کے ذریعے بھی اپنا رجسٹریشن کرا سکتے ہیں۔
یہ پنشن اسکیم رضاکارانہ اور کنٹری بیوٹری ہے۔ اہلیت رکھنے والے کسان کو اپنی پنشن کے فنڈ میں اسکیم میں شامل ہونے کی عمر کے مطابق 55 روپے سے 200 روپے تک ماہانہ جمع کرانے ہوں گے۔ مرکزی حکومت بھی اس پنشن فنڈ میں اتنی ہی رقم جمع کرائے گی۔ اب تک  اِس اسکیم کےلیے 1997553 کسان اپنا رجسٹریشن کرا چکے ہیں۔
۔۔۔۔۔۔۔۔۔۔
م ن۔ ا گ ۔ م ت ح ۔
U- 1225
(Visitor Counter : 96
وزارتِ تعلیم
سی بی ایس ای سے متعلق اسکولوں میں 20-2019 سے درجہ نہم کےنصاب میں مصنوعی دانشمندی کو موضوع کے طو رپر شامل کیا گیا :ایچ آر ڈی منسٹر
نئی دہلی، 5دسمبر 2019/فروغ انسانی وسائل کے مرکزی وزیر ڈاکٹر رمیش پوکھریال نشنک نے ایک سوال کے تحریری جواب میں آج راجیہ سبھا کو بتایا کہ درس و تدریس کے شعبے میں کثیر شعبہ جاتی طریقہ کار کو بڑھانے اور نئی نسل کو حساس بنانے کی غرض سے سینٹرل بورڈ آف سکینڈری ایجوکیشن  سے ملحق اسکولوں میں تعلیمی سال 20-2019 سے درجہ نہم کے نصاب میں ایک سبجیکٹ کے طور پر آرٹی فکیشل انٹلی جینس کو شامل کیا گیا ہے۔ انہوں نے بتایا کہ آرٹی فیشنل انٹلی جینس سے متعلق بارہ گھنٹے ‘انسپائر’ ماڈل کا اعلان کیا گیا ہے جسے اسکول، درجہ ہشتم کے طلبا کو پڑھا سکتے ہیں ۔ سی بی ایس ای کی ویب سائٹ . کے ذریعہ اسکولوں کو ہشم اور دہم میں آرٹی فیشل انٹیلی جینس کی تدریس کے لئے مطالعہ جاتی مواد پہلے ہی مہیا کرادیئے گئے ہیں۔
سی بی ایس ای نے اس سلسلہ میں متعدد اداروں جیسے انٹیل، آبی بی ایم، مائیکرو سافٹ ، پرائیوٹ اسکولوں وغیرہ کے ساتھ اشتراک کیا ہے۔ ملک کے مختلف حصوں میں سی بی ایس ای کے ساتھ ملحق اسکولوں میں آرٹی فیشنل انٹلی جینس کے موقع پر 41 تربیتی پروگراموں کا انعقاد کیا گیا ہے جس میں 1690 شرکا  کو ٹرینڈ کیا گیا ہے۔ سی بی ایس سی سے ملحق اسکولوں کے درجہ ہشتم ، درجہ نہم اور دہم میں آرٹی فیشل انٹلی جینس کی شروعات کی گئی ہے۔ ان کے علاوہ ریاستوں اور مرکز کے زیر انتظام علاقوں  میں متعلقہ بورڈوں کے ذریعہ آرٹی فیشنل انٹلی جینس کو شروع کرنے کا فیصلہ لیا جائے گا۔
۔۔۔۔۔۔۔۔۔۔
م ن۔ ش س ۔ ج۔
U- 5601
(Visitor Counter : 83
کابینہ
کابینہ نے ارضیاتی سائنس کے میدان میں تعاون سے متلق جوائنٹ اسٹاک کمپنی روس جولو جیا، روس اور جیو لوجکل سروے آف انڈیا  کے مابین مفاہمت نامے پر دستخط کو منظوری دی
مرکزی کابینہ وزیر نے وزیر اعظم جناب نریندر مودی کی سر براہی میں جوائنٹ اسٹاک کمپنی روس جیولوجیا   جو روسی فیڈریشن کے قوانین کے تحت ایک قانونی ادارہ ہے اور حکومت ہند کی کانکنی کی وزارت کے تحت جیو لوجیکل سروے آف انڈیا کے درمیان تعاون سے متعلق مفاہمت نامے پر دستخط کیے جانے کو منظوری دی۔
مفاہمت نامے کا خاص مقصد گہرائی میں پوشیدہ ذخائر کی کھوج میں تکنیکی اشتراک کے لیے باہمی تعاون میں اضافہ کرنا ، ایرو جیو فزیکل ڈاٹا کاتجزیہ اور تشریع: پی جی ای اور آر ای ای کھوج اور ریسرچ، ہندستانی جیو سائنس ڈاٹا ذخائر کی روس کی جددید ترین اطلاعات ٹکنالوجی کے ساتھ مشترکہ ترقی، ڈرلنگ، سیمپلنگ اور تجزیہ کے میدان میں ٹکنا لوجی اور معلومات کا تبادلہ ، تاکہ ڈاٹا قطعی درست ہواور سائنداں عملے کی تربیت اور صلاحیوں سے جو دونوں فریق ارضیاتی سائنس کے میدان میں کرینگے۔
روس جیو اور جی ایس آئی کے زبردست تجربوں اور انکے اشتراک کے امکانات کے تناظر میں یہ مفاہمت نامہ ارضیاتی سائنس کے میدان میں جی ایس آئی اور روس جیو کے درمیان اشتراک و تعاون کے لیے ایک جامع عمل فراہم کرتا ہے۔
پس منظر : جوائنٹ اسٹاک کمپنی روست جیو لوجیا  روسی فیڈریشن میں سبسے بڑی ارضیاتی سائنس کی اسٹیٹ ہولڈنگ کمپنی سے جو ترقی یافتہ پیداواری اور تکنیکی صلاحیتوں کی مالک، اعلیٰ درجے کی پیشہ ورانہ مالقیت رکھنے والی اور ارضیاتی سائنس کی ٹھوس معلومات کے منفرد امکانات والی کمپنی ہے ۔ یہ کمپنی ہر قسم کے معدنہائی وسائل کے سروے سے لے کر ذخائر کے تخمینے اور کاروائیاں شروع کرنے تک ہر نوعیت کے امکانات اور کھوج کی کار وائیاں انجام دیتی ہے۔ اسے ساح لسے دور ارضیاتی اور ہر موقع کا روائیوں میں قیادت حاصل ہے ۔
روس جیو کے ایک وفد نے سال 2020 میں ہندستان کے اپنے دورے کے دوران کانکنی کی وزارت اور جیو لوجیکل سروے آف انڈیا  کے ساتھ نئی دہلی میں میٹنگ کی تھی۔ جس میں کھوج کے کاموں میں تعاون کے امکانات کا جائزہ لیا گیا تھا۔ اس میٹنگ ارضیاتی سائنس پر GSI اور روس جیو کے درمیان مفاہمت نامے پر دستخط کی تجویز رکھی گئی تھی۔ اسی کے مطابق GSI نے اپنے روسی ہم پلہ روس جیو سے صلاح و مشورہ کر کے مفاہمت نامے کے مسودے کو حتمی شکل دی۔
<><><><><>
ش ح،ع س، ج
8787U.No. :
(
امور صارفین، خوراک اور عوامی تقسیم کی وزارت
فوڈ کارپوریشن آف انڈیا کی یکسر تبدیلی تیز رفتاری سے کی جائے گی : ایف سی آئی کے 59 ویں یوم تاسیس کے موقع پر جناب پیوش گوئل
بدعنوانی میں ملوث پائے جانے والوں کے خلاف سخت کارروائی کی جائے گی: جناب گوئل
ایف سی آئی بدعنوانی کو بالکل برداشت نہ کرنے کی پالیسی اپنائے گا: جناب گوئل
سراغ فراہم کرنے والوں کو انعام دینے کے طریقہ کار کو ادارہ جاتی بنایا جائے: جناب گوئل
جناب گوئل نے وبائی امراض کے دوران "پردھان منتری غریب کلیان انّ یوجنا" کے تحت دنیا کے سب سے بڑے غذائی اجناس کی سپلائی چین سسٹم کو چلانے کے لیے ایف سی آئی کی ستائش کی
نئی دلی،14 جنوری،2023/ فوڈ کارپوریشن آف انڈیا  میں تیز ی سے تبدیلی لائی جانی چاہیے تاکہ اس تنظیم سے ملک کے لوگوں، غریبوں اور کسانوں کی مدد ملی رہے۔ صارفین کے امور، خوراک اور تقسیم عامہ ، کپڑا اور تجارت و صنعت کے مرکزی وزیر جناب پیوش گوئل نے آج یہاں ایف سی آئی کے 59ویں یوم تاسیس کے موقع پر افتتاحی خطاب کرتے ہوئے یہ بات کہی۔
اپنی تقریر میں جناب گوئل نے سکریٹری، محکمہ خوراک اور عوامی تقسیم کو ہدایت دی کہ وہ ہر ہفتے ایف سی آئی اور سنٹرل ویئر ہاؤسنگ کارپوریشن  کے اصلاحی کاموں کی نگرانی کریں اور انہیں پندرہ ہفتہ کی بنیاد پر صورتحال سے آگاہ کریں۔ انہوں نے کہا کہ تبدیلی کے عمل میں تعاون نہ کرنے یا تاخیر کرنے والے اہلکاروں کے خلاف سخت کارروائی کی جائے گی۔
ایف سی آئی میں بدعنوانی کے مبینہ معاملات کی جاری تحقیقات کے بارے میں، جناب گوئل نے کہا کہ یہ تنظیم کے لیے خطرے کی گھنٹی ہے۔ انہوں نے یقین دلایا کہ بدعنوانی میں ملوث کسی کو بھی نہیں بخشا جائے گا۔ انہوں نے کہا کہ ایف سی آئی بدعنوانی بالکل برداشت نہ کرنے کے اصول پر عمل کرے گی۔
جناب گوئل نے سکریٹری کو ایک ایسا طریقہ کار بنانے کی ہدایت دی جس میں سراغ فراہم کرنے والوں کو انعام دیا جا سکے۔ انہوں نے ایف سی آئی کے تمام افسران اور ملازمین سے کہا کہ وہ بدعنوانی کے کسی بھی واقعے کی اطلاع دیں۔
جناب گوئل نے ایف سی ائی کے ذریعے دنیا کے سب سے بڑے فوڈ اناج سپلائی چین نظام کو چلانے پر اس کی تعریف کی تاکہ خاص طور پر وبا کے دوران "پردھان منتری غریب کلیان انّ یوجنا"  کے تحت اناج کی بلارکاوٹ فراہمی کو یقینی بنایا جا سکا ۔ انہوں نے کہا کہ کووڈ کی وبا کے باوجود ملک میں کوئی بھی شخص بھوکا نہیں سویا۔
انہوں نے کہا کہ بھارت نے غذائی تحفظ، اقتصادی منظر نامے کو مضبوط بنانے، مہنگائی کو کنٹرول کرنے اور دیگر شعبوں میں عالمی سطح پر ایک مثال قائم کی ہے۔
جناب گوئل نے کہا کہ اس سال چاول کی خریداری اچھی رہی ہے۔ انہوں نے آئندہ سیزن میں بھی گندم کی اچھی خریداری کی امید ظاہر کی۔
تقریب میں شرکت کرتے ہوئے، عزت مآب وزیر مملکت محترمہ سادھوی نرنجن جیوتی نے پی ایم جی کے اے وائی کے تحت ملک کے ہر حصے، خاص طور پر سماج کے کمزور طبقوں کو خوراک کے اناج کی مناسب فراہمی کو یقینی بنانے کے لیے ایف سی آئی کی ستائش کی۔ وزیر اعظم نے وبا کے دوران کئے گئے قابل ذکر کام کو سراہا۔
جناب سنجیو چوپڑا، سکریٹری، ڈی ایف پی ڈی بھی اس تقریب میں موجود تھے اور انہوں نے ایف سی آئی کے چیئرمین اور منیجنگ ڈائریکٹر جناب اشوک کے کے مینا کو بدعنوانی کو ختم کرنے اور لوگوں کو ایک موثر اور شفاف خدمات کی فراہمی کے نظام کو یقینی بنانے کی ہدایت دی۔
۔۔۔
ش ح۔ا س۔ ت ح
U –476
(Visitor Counter : 72
نوجوانوں کے امور اور کھیل کود کی وزارت
بھوانی دیوی پہلے کھیلو انڈیا فینسنگ ویمنز لیگ کا حصہ بنیں گی؛ لیگ کے 3 مراحل کے لیے کل 1.54 کروڑ روپے منظور
پہلا کھیلو انڈیا فینسنگ ویمنز لیگ 25 جولائی کو نئی دہلی کے تال کٹورہ اسٹیڈیم میں شروع ہونے والا ہے۔ خواتین کے لیے اپنی نوعیت کا پہلا قومی تلوار بازی مقابلہ تین مراحل میں 29 جولائی تک منعقد ہوگا۔
کیڈٹ ، جونیئر  اور سینئر  کے زمروں میں 20 ریاستوں میں 300 سے زیادہ خواتین نے اس میں شریک ہونے کے لیے رجسٹریشن کرایا ہے۔ ٹوکیو اولمپئن اور ٹارگیٹ اولمپک پوڈیم اسکیم  کی ایتھلیٹ، بھوانی دیوی تلوار بازی کے مقابلے میں سینئر زمرے کی لیگ میں حصہ لیں گی۔ وہ ریاست تمل ناڈو کی نمائندگی کر رہی ہیں۔ اس کے علاوہ، لیگ میں شرکت کرنے والے دیگر ٹاپس ایتھلیٹوں میں شریہ گپتا -تلوار بازی، ویدکا خوشی -تلوار بازی، تنیکشا کھتری -اے پی اور شیتل دلال -اے پی شامل ہیں۔
امفال، اورنگ آباد، گوہاٹی اور پٹالیہ سے اسپورٹس اتھارٹی آف انڈیا  کے قومی مہارت کے مرکز  کی شرکاء بھی اس کی نمائندگی کر رہی ہیں۔ کھیلو انڈیا ویمنز فینسنگ لیگ خواتین کے لیے ایک کھلا قومی سطح کا رینکنگ ٹورنامنٹ ہے اور فینسنگ ایسوسی ایشن آف انڈیا  پورٹل کے ساتھ رجسٹرڈ اور ان کی متعلقہ ریاستوں کے ذریعے نامزد فینسر کی بھی شرکت ہو رہی ہے۔
یہ تین مرحلوں میں منعقد کیا جائے گا۔ مرحلہ 1 اور 2 نئی دہلی میں منعقد کیے جائیں گے، جب کہ آخری مرحلہ پٹیالہ میں ہوگا۔ تین مراحل میں لیگ کے انعقاد کے لیے اسپورٹس اتھارٹی آف انڈیا کے ذریعے کل 1.54 کروڑ روپے منظور کیے گئے ہیں۔ ہر ایک مرحلہ کے لیے انعام کی رقم 17.10 لاکھ روپے طے کی گئی ہے۔
لیگ سطح کے بعد بین الاقوامی تلوار بازی فیڈریشن کے معیار کے مطابق لیگ سطح کے سرفہرست کھلاڑیوں کے درمیان سیدھا مقابلہ ہوگا۔ اس کے علاوہ، کھیلو انڈیا فینسنگ ویمنز لیگ کے ساتھ، تال کٹورہ اسٹیڈیم میں مذکورہ تاریخوں پر مردوں کے لیے ایک ایف آئی رینکنگ ٹورنامنٹ ہوگا۔
کھیلو انڈیا فینسنگ ویمنز لیگ کھیلو انڈیا کے اسپورٹس فار ویمن جز کی ایک اور کوشش ہے، جو کھیل کے مقابلوں کے ایک وسیع سلسلے میں خواتین کی حصہ داری بڑھا کر ان کو با اختیار بنانے کی سمت میں سب سے ضروری قدم ہے۔ گرانٹ فراہم کرنے سے لے کر پروگراموں کے مجموعی انعقاد تک میں مدد فراہم کی جاتی ہے۔ گزشتہ مقابلوں میں کھیلو انڈیا نیشنل رینکنگ خواتین تیر اندازی ٹورنامنٹ، کھیلو انڈیا نیشنل رینکنگ نوجوان خواتین کی ویٹ لیفٹنگ کا ٹورنامنٹ، کھیلو انڈیا خواتین کشتی قومی ٹورنامنٹ، کھیلو انڈیا خواتین ہاکی لیگ  اور ساتھ ہی انڈر-17 کھیلو انڈیا گرلز فٹبال لیگ شامل ہیں۔
وزارات ثقافت
جلیان والا باغ میموریل ناظرین کے لئے 15 جون 2020 تک بند رہے گا
میموریل میں جاری تجدید کا کام کووڈ – 19 بحران کے نتیجے میں متاثر ہوا ہے
نئی دہلی،10؍اپریل،ملک 13 اپریل 2019 سے 13 اپریل 2020 کے دوران جلیان والا باغ قتل عام کی صد سالہ یادگار منارہا ہے۔ فی الحال اس میموریل کی مرمت اور تازہ کاری کا کام جاری ہے اور اس میموریل کے اندر میوزیم ؍ گیلریوں اور ساؤنڈ اینڈ لائٹ شو کا بھی انتظام کیا جارہا ہے۔ میموریل کے اندر جاری تجدید کا کام مارچ 2020 تک مکمل ہو جانا تھا اور اسے عوام الناس کے ملاحظے کے کھول دیا جانا تھا تاکہ وہ 13 اپریل کی مخصوص تاریخ کو اپنا خراج عقیدت پیش کرسکیں۔ تمام تر کام میموریل سائڈ پر پورے زور وشور سے چل رہا تھا۔ چونکہ بڑی تعداد میں سیاح حضرات روزانہ میموریل کو دیکھنے آتے ہیں، لہذا یہ فیصلہ کیا گیا تھا کہ اس میموریل میں داخلہ 15 فروری 2020 سے 12 اپریل 2020 کے دوران روک دیا جائے تاکہ جاری کام طے شدہ تاریخ کے اندر اندر مکمل ہوسکے۔ تاہم کووڈ – 19 کے بحران کے نتیجے میں مذکورہ کام متاثر ہوا ہے۔ لہذا اب یہ فیصلہ کیا گیا ہے کہ اس میموریل کو ناظرین کے لئے 15 جون 2020 تک بند رکھا جائے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1600
(
صحت اور خاندانی بہبود کی وزارت
ڈاکٹر ہرش وردھن نے کیرل میں ’نپا ہ ‘وائرس کے مرض کی صورتحال کا جائزہ لیا
نئیدہلی7 جون۔مرکزی وزیر صحت وخاندانی بہبود ڈاکٹر ہرش وردھن نے کیرل میں نپاہ وائر س کے مرض کی صورتحال کا جائزہ لیا ۔اس کے ساتھ ہی صحت وخاندانی بہبودکی وزارت کی سکریٹر ی محترمہ پرتی سودن نے بھی اپنی وزارت کے افسران کے ساتھ کیرل میں نپاہ وائرس کی موجودہ بیماری کا گہرائی کےساتھ جائزہ لیا ۔
اس سلسلے میں کئے جانے والے اقدامات کی مختصر صورتحال حسب ذیل ہے:
- مرکزی ٹیم نے متاثرہ علاقوںکا دورہ کرکے 6 علامتی رابطوں کا جائزہ لیا۔
- اس مرض کے ایک مریض کو ارناکلم کے آسٹر میڈی سٹی چیریلننور میں داخل کرادیاگیاہے اور اس کا علاج جاری ہے۔
- اس معاملے کے کل 316 رابطوں پر یومیہ بنیاد پر نظر رکھی جارہی ہے ۔
- 6 مریضوں کو جن میں اس مرض کی علامات پائی گئی ہیں ، انہیں میڈیکل کالج کے قوارنطائن اداروں میں داخل کرادیا گیا ہے لیکن ان سے جمع کئے جانے والے 6 سے 6 سیمپل نپاہ وائر س کے مرض مستثنی ٰ پائے گئے ہیں ۔جن مریضوں میں اس مرض کی علامات پائی گئی ہیں ، ان کے علامتی رابطوں کے سیمپل این آئی وی لیب بھیج دئے گئے ہیں۔
- این سی ڈی سی کے اسٹریٹجک ہیلتھ آپریشن سینٹر  کو 4 جون 2019 سے سرگرم کردیا گیا ہے ۔ اب یہ ادارہ نپاہ کی آلودگی سے متعلق سرگرمیوں میں تال میل بنائے ہوئے ہیں ۔ اب تک ایس ایچ او سی کے ایم سی ڈی سی میں نپاہ سے متعلق 40 لالیں موصول ہوئی ہیں۔
- کلکٹر کے دفتر میں ڈسٹرکٹ کنٹرول روم قائم کردیا گیا ہے جس کا ہیلپ لائن نمبر یہ ہے : 
- جوائنٹ کمشنر  نے ارنا کلم ، کیرالہ میں اس وائرس کےمرض کی تشخیص کی خاطر مقامی محکمہ مویشی پروری کی امداد کے لئے دو ماہرین کا تقرر کردیا ہے۔
- اس متعد ی مرض کی جانچ اور تشخیص کی بنیاد پر این آئی وی پُنے اور محکمہ مویشی پروری جانچ کا کام کررہی ہیں ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-2338
(Visitor Counter : 51
وزیراعظم کا دفتر
وزیر اعظم نے ریسلر پوجا گہلوت کی ان کے روشن مستقبل کے لیے حوصلہ افزائی کی
’’پوجا، تمہارا تمغہ جشن منانے کا متقاضی ہے، معذرت کانہیں‘‘
اے این آئی کی جانب سے شیئر کیے گئے ایک ٹویٹ کا جواب دیتے ہوئے جس میں ریسلر، پوجا گہلوت خواتین کی 50 کلوگرام فری اسٹائل ریسلنگ میں کانسے کا تمغہ جیتنے کے بعد جذباتی ہو گئی تھیں، وزیراعظم نے پوجا گہلوت کی اس کے روشن مستقبل کے لیے حوصلہ افزائی کی۔
وزیر اعظم نے ٹویٹ کیا؛
’’پوجا، آپ کا تمغہ جشن منانے کا متقاضی ہے، معذرت کا نہیں۔ آپ کی زندگی کا سفر ہمیں تحریک دیتا ہے، آپ کی کامیابی سے ہمیں خوشی ملی ہے۔ آپ کا مستقبل بڑے کاموں کے لیے ہے… چمکتی رہو! ‘‘
۔۔۔۔۔۔۔۔۔۔۔
ش ح۔ا گ ۔ن ا۔

U- 8805
(
وزارت دفاع
درجہ بندی کے ضوابط اور جدید بحری ٹیکنالوجیزکے موضوع پر کانفرنس
بحری جہازوں اور معاونین کے لیے درجہ بندی کے ضابطے اور جدید ٹیکنالوجیز کےموضوع پر کانفرنس کا دوسرا ایڈیشن 27-28 جون کو منوہر پاریکر انسٹی ٹیوٹ فار ڈیفنس اسٹڈیز اینڈ اینالیسس، نئی دہلی میں ڈائریکٹوریٹ آف نیول آرکیٹیکچر، آئی ایچ کیو ایم او ڈی  نے منعقد کیا۔ مذکورہ کانفرنس،جس کا افتتاح وائس ایڈمرل سندیپ نیتھانی، چیف آف میٹریل نے کیااور اس کانفرنس کے مختلف اجلاس میں 100 سے زائد مندوبین نے بھرپور شرکت کی جس میں بحری ہیڈ کوارٹرز، بحری کمان، فیلڈ یونٹس، ساحلی گارڈز ہیڈ کوارٹرز کے سینئر افسران، چھ ڈی پی ایس یو شپ یارڈز کے مندوبین، ڈی آر ڈی او کے سائنس داں اور ماہرین تعلیم شامل تھے۔
کانفرنس نے مقامی جنگی جہازوں کی تعمیر اور بین الاقوامی معیار کے مطابق اس کی دیکھ بھال کو فروغ دینے کے لیے طبقاتی معاشروں کے رول میں پیش رفت کو سمجھنے کے لیے ایک تکنیکی فورم فراہم کیا۔ کانفرنس میں درجہ بندی کے اعتبارسے سات بڑی بین الاقوامی سوسائٹیوں کے سینئر مندوبین/موضوعات کے ماہرین، یعنی اے بی ایس، بی وی ، کلاس –این کے ، ڈی این وی ، آئی آر ایس ،ایل آر اورآر آئی ایل اے نے شرکت کی، جس میں اعلیٰ معیار کی سوسائٹیز کی طرف سے بحریہ کے لئے ریگولیٹری فریم ورک سمیت 16 مقالے پیش کیے گئے۔ جوخود کار بحری جہازوں کے لیے کلاس نوٹیشنز، بغیر پائلٹ کے جہاز کے لیے ضابطے سے متعلق نوٹ، اضافی مینوفیکچرنگ، بحری آبدوز سے متعلق کوڈ، ہل انٹیگریٹی مینجمنٹ، ونڈ اسسٹڈ پروپلشن سسٹم اور ڈیجیٹل سسٹم کے تعلق سے ہیں۔ آر ایڈمرل کے سری نواس، اسسٹنٹ چیف آف میٹریل  نے کانفرنس میں اپنےاختتامی کلمات کہے۔
وزیراعظم کا دفتر
وزیر اعظم 12 اپریل کو گجرات کے ادلج میں شری انّا پورنا دھام ٹرسٹ کے ہاسٹل اور تعلیمی کمپلیکس کا افتتاح کریں گے
وزیر اعظم جن سہائک ٹرسٹ کے ہیرامنی آروگیہ دھام کا بھومی پوجن بھی کریں گے
نئی دہلی:11؍اپریل2022:
وزیر اعظم جناب نریندر مودی 12 اپریل کو صبح گیارہ بجے گجرات کے ادلج میں شری انّاپوردنا دھام ٹرسٹ کے ہاسٹل و تعلیمی کمپلیکس کا ویڈیو کانفرنس کے ذریعہ افتتاح کریں گے۔پروگرام کے دوران وزیر اعظم جن سہائک ٹرسٹ کے ہیرامنی آروگیہ دھام کا بھومی پوجن بھی کریں گے۔
ہاسٹل اور تعلیمی کمپلیکس میں 600 طلباء کے لئے 150کمرے میں رہنے اور کھانے پینے کے سہولت ہے۔دیگر سہولتوں میں جی پی ایس سی کے لئے تربیتی مرکز ، یو پی ایس سی امتحان، ای –لائبریری، کانفرنس ہال ، کھیل کا کمرہ، ٹی وی کمرہ اور طلباء کے لئے ابتدائی صحت سہولتیں وغیرہ شامل ہیں۔
جن سہائک ٹرسٹ ہیرامنی آروگیہ دھام کی ترقی کا فریضہ انجام دے گا، اس میں ایک بار میں 14 لوگوں کے ڈائیلیسس کی سہولت ، 24 گھنٹے خون کی دستیابی کے ساتھ بلڈ بینک، 24گھنٹے کام کرنے والا میڈیکل اسٹور، جدید پیتھولوجی لیباریٹری اور صحت جانچ کے لئے اعلیٰ درجے کے آلات سمیت جدید طبی سہولتیں دستیاب ہوں گی۔ یہ آیوروید ، ہومیوپیتھی، ایکیو پنکچر، یوگا تھریپی وغیرہ کے لئے جدید سہولتوں والا ایک ڈے-کیئر سنٹر ہوگا۔یہ ابتدائی طبی تربیت ، تکنیکی تربیت اور ڈاکٹروں کی تربیت کی سہولتوں کی بھی میزبانی کرے گا۔